pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชื่นชมร้านอาหารในไทยที่ติดอันดับร้านอาหารที่ดีที่สุดในเอเชีย มุ่งต่อยอดไปสู่การท่องเที่ยวของไทย สร้างรายได้จากชาวต่างชาติที่ต้องการท่องเที่ยวและมาชิมอาหารในประเทศไทย
วันเสาร์ที่ 23 เมษายน 2565
โฆษกรัฐบาลเผย นายกฯ ชื่นชมร้านอาหารในไทยที่ติดอันดับร้านอาหารที่ดีที่สุดในเอเชีย มุ่งต่อยอดไปสู่การท่องเที่ยวของไทย สร้างรายได้จากชาวต่างชาติที่ต้องการท่องเที่ยวและมาชิมอาหารในประเทศไทย
โฆษกรัฐบาลเผย นายกฯ ชื่นชมร้านอาหารในไทยที่ติดอันดับร้านอาหารที่ดีที่สุดในเอเชีย มุ่งต่อยอดไปสู่การท่องเที่ยวของไทย สร้างรายได้จากชาวต่างชาติที่ต้องการท่องเที่ยวและมาชิมอาหารในประเทศไทย
วันนี้ (23 เมษายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมร้านอาหารของประเทศไทยที่สร้างชื่อเสียงให้ประเทศ จากการติดอันดับร้านอาหารที่ดีที่สุดในเอเชีย งานประกาศรางวัล Asia’s 50 Best Restaurants 2022 ครั้งล่าสุด โดยเว็บไซต์ theworlds50best.com ผลการจัดอันดับร้านอาหารที่ดีที่สุดในเอเชีย 50 แห่ง ที่จัดโดยเว็บไซต์ theworlds50best.com มีร้านอาหารในประเทศไทยติดอันดับ 1 ใน 50 ถึง 9 ร้าน ซึ่งใน 10 อันดับแรก เป็นร้านอาหารในประเทศไทยถึง 4 ร้านด้วยกัน และร้านศรณ์ (Sorn) สามารถก้าวขึ้นสู่ลําดับสูงสุดที่ร้านอาหารไทยได้รับคือลําดับที่ 2 โดยในรายชื่อของ 50 Asia’s 50 Best Restaurants 2022 มีร้านอาหารไทยที่ได้รับการจัดอันดับ 1 ใน 10 ดังนี้ อันดับ 2 ร้านศรณ์ อันดับ 4 ร้านอาหารไทย Le Du หรือ ฤดู อันดับ 7 ร้านอาหารเยอรมัน Sühring อันดับ 10 ร้านอาหารไทยนุสรา นอกจากนี้ มีอีก 5 ร้าน ในประเทศไทยที่ได้รับการจัดอันดับ 1 ใน 50 ได้แก่ ร้านอาหารฝรั่งเศส Blue by Alain Ducasse (อันดับที่ 25) ร้าน Sushi Masato (อันดับที่ 29) ร้าน Samrub Samrub Thai หรือ สํารับสําหรับไทย (อันดับที่ 31) ร้าน Gaa (อันดับที่33) และ ร้านเจ๊ไฝ (อันดับที่46)
นายธนกรฯ ระบุว่า อาหารเป็นหนึ่งใน soft power ที่ชัดเจนที่สุด เป็นสินค้าส่งออกทางวัฒนธรรมสําคัญของไทย นํารายได้เข้าประเทศและขับเคลื่อนเศรษฐกิจไทย สามารถส่งอิทธิพลถึงผู้คน และสังคมได้ในวงกว้าง ทั้งนี้ เชื่อมั่นว่าเมื่อผ่อนคลายมาตรการในการเดินทางเข้าประเทศไทยตามข้อกําหนด ของ ศบค. จะมีนักท่องเที่ยวชาวต่างชาติเดินทางมาประเทศไทย เป็นโอกาสกระตุ้นกิจกรรมทางเศรษฐกิจ และเกิดกระแสเงินสะพัดในประเทศอย่างแน่นอน
“นายกรัฐมนตรีชื่นชมความตั้งใจ และความคิดสร้างสรรค์ ตลอดจนประสบการณ์ และความสามารถของทุกร้าน ทั้งนี้ วัตถุดิบในประเทศไทยก็เป็นอีกปัจจัย ที่ทําให้สามารถประสบความสําเร็จติดอันดับ 50 ร้านอาหารที่ดีที่สุดในเอเชียได้ เชื่อมั่นว่า การได้รับการจัดลําดับครั้งนี้จะสามารถส่งเสริมและประชาสัมพันธ์ให้ชาวต่างชาติรู้จักร้านอาหารในประเทศไทยที่อร่อย และมีคุณภาพดีมากยิ่งขึ้น จะสามารถต่อยอดไปสู่การท่องเที่ยวของไทย ดึงดูดเม็ดเงินจากนักท่องเที่ยวที่ต้องการมาสัมผัสวัฒนธรรม ที่หลากหลาย แต่มีเอกลักษณ์ของประเทศไทย และต้องการมาชิมร้านอาหารที่ได้รับการจัดลําดับเหล่านี้” นายธนกรฯ กล่าว
รัฐบาลไทย-ข่าวทำเนียบรัฐบาล-"อนุชา" ลงพื้นที่ชุมพรร่วมกิจกรรมรวมพลังเครือข่ายหอกระจายข่าว 7 จังหวัดภาคใต้ตอนบน หวังให้เครือข่ายเป็นสื่อกลางสร้างความรู้ความเข้าใจต่อประชาชน
วันพุธที่ 18 พฤษภาคม 2565
"อนุชา" ลงพื้นที่ชุมพรร่วมกิจกรรมรวมพลังเครือข่ายหอกระจายข่าว 7 จังหวัดภาคใต้ตอนบน  หวังให้เครือข่ายเป็นสื่อกลางสร้างความรู้ความเข้าใจต่อประชาชน
"อนุชา" ลงพื้นที่ชุมพรร่วมกิจกรรมรวมพลังเครือข่ายหอกระจายข่าว 7 จังหวัดภาคใต้ตอนบน  หวังให้เครือข่ายเป็นสื่อกลางสร้างความรู้ความเข้าใจต่อประชาชน
วันนี้ (18 พฤษภาคม 2565) นายอนุชา นาคาศัย รัฐมนตรีประจําสํานักนายกรัฐมนตรี นําคณะ ประกอบด้วย พลโท สรรเสริญ แก้วกําเนิด อธิบดีกรมประชาสัมพันธ์ เดินทางลงพื้นที่ จ.ชุมพร และ จ.สุราษฎร์ธานี ระหว่างวันที่ 18-21 พฤษภาคม 2565 เพื่อร่วมกิจกรรมการอบรมรวมพลังเครือข่ายหอกระจายข่าว 7 จังหวัดภาคใต้ตอนบน และกิจกรรมสื่อมวลชนสัญจร "PRD Press Club อนุรักษ์ปะการังเพื่อทะเลยิ้มได้" โดยมีนายโชตินรินทร์ เกิดสม ผู้ว่าราชการจังหวัดชุมพร ต้อนรับ มีคณะผู้บริหารกรมประชาสัมพันธ์ สื่อมวลชน และเครือข่ายด้านการประชาสัมพันธ์เข้าร่วม
นายอนุชาฯ กล่าวว่า ความสําคัญของการสร้างเครือข่ายการประชาสัมพันธ์ให้มีบทบาทในชุมชน คือการสร้างการรับรู้ข้อมูลข่าวสารที่ถูกต้องและเป็นประโยชน์ต่อคนในชุมชน โดยเฉพาะในพื้นที่ 7 จังหวัดภาคใต้ตอนบน ซึ่งถือเป็นพื้นที่ที่มีความสําคัญในเชิงยุทธศาสตร์ ทั้งด้านเศรษฐกิจ สังคม และวัฒนธรรม ที่จะส่งผลต่อประเทศชาติหลายมิติ การทําหน้าที่เผยแพร่ข้อมูลข่าวสาร เรื่องราวต่างๆ ให้คนในท้องถิ่นเกิดความเชื่อถือ ต้องอาศัยกลไกเครือข่ายในพื้นที่ เป็นสื่อกลางในการถ่ายทอดและส่งต่อข้อมูลต่างๆ สร้างการรับรู้ สร้างความเข้าใจ รวมถึงให้ความช่วยเหลือในการสนับสนุนข้อมูลจากภาครัฐสู่ประชาชน และต้องก้าวทันโลก ปรับตัวให้ทันต่อการสื่อสารไร้พรมแดน การนําเสนอข้อมูลข่าวสาร ขอให้เป็นไปรูปแบบที่ง่ายๆ ผ่านสื่อต่างๆ ให้ประชาชนเข้าใจ โดยเฉพาะภาษาท้องถิ่น ช่วยทําให้ประชาชนสนใจ เข้าใจเนื้อหาที่ต้องการสื่อสารออกไปมากยิ่งขึ้น ในบริบทสถานการณ์บ้านเมืองในขณะนี้ ขอให้เครือข่ายฯ ช่วยกันสื่อสารข้อมูลที่เป็นประโยชน์ต่อประชาชน รวมถึงนําเสนอภาพลักษณ์ที่ดีและความห่วงใยของรัฐบาลที่มีต่อประชาชน ขอให้ช่วยกันทําหน้าที่เผยแพร่ข้อมูลข่าวสารของรัฐบาล รวมถึงผลงานนโยบายต่างๆ ให้ประชาชนรับรู้มากที่สุดอย่างทั่วถึง
นายอนุชาฯ กล่าวต่อไปว่า กิจกรรมการสร้างและพัฒนาเครือข่ายประชาสัมพันธ์เพื่อบริการข้อมูลข่าวสารไปสู่ประชาชน ไม่ว่าจะเป็นการสร้างเครือข่ายต่อต้านข่าวปลอม (Fake News) ภาคประชาสังคม การพัฒนาเครือข่ายหอกระจายข่าว จะช่วยเผยแพร่ข้อมูลข่าวสารนโยบายของภาครัฐผ่านช่องทางต่างๆ ที่เครือข่ายมีอยู่ อาจเป็นสื่อบุคคล หอกระจายข่าวในพื้นที่ หรือช่องทางสื่อออนไลน์ อย่าง Facebook กลุ่มไลน์ การจัดรายการวิทยุ เผยแพร่ สอดแทรกข้อมูลข่าวสารนโยบายของทางภาครัฐการสกัดกั้นข่าวปลอมผ่านกลุ่มไลน์เครือข่ายการขยายผลสร้างการรับรู้นโยบายรัฐบาลโดยสื่อมวลชนในพื้นที่ ล้วนแล้วแต่มีความสําคัญ ทุกเครือข่ายทุกช่องทาง สิ่งสําคัญต้องเสนอข่าวอย่างถูกต้อง ครบถ้วนตามข้อเท็จ อย่าบิดเบือนข้อมูล สร้างความสับสน สร้างความแตกแยกขึ้นในสังคม
---------------------------------
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ชื่นชมแชมป์โลกสนุกเกอร์หญิง ปี 2022 ชาวไทยคนแรก มิ้งค์ สระบุรี อายุเพียง 22 ปี
วันอังคารที่ 22 กุมภาพันธ์ 2565
​โฆษกรัฐบาลเผย นายกฯ ชื่นชมแชมป์โลกสนุกเกอร์หญิง ปี 2022 ชาวไทยคนแรก มิ้งค์ สระบุรี อายุเพียง 22 ปี
​โฆษกรัฐบาลเผย นายกฯ ชื่นชมแชมป์โลกสนุกเกอร์หญิง ปี 2022 ชาวไทยคนแรก มิ้งค์ สระบุรี อายุเพียง 22 ปี
วันนี้ (22 กุมภาพันธ์ 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธฺ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมนักสนุกเกอร์ชาวไทย ณัชชารัตน์ วงศ์หฤทัย หรือมิ้งค์ เจ้าของตําแหน่งแชมป์โลกสนุกเกอร์หญิงคนที่ 13และถือเป็นชาวไทยคนแรก โดยน้องมิ้งค์เป็นชาวจังหวัดสระบุรี ที่แม้จะมีอายุเพียง 22 ปี แต่มีผลงานที่โดดเด่น โดยเพิ่งชนะการแข่งขัน 2022 World Women's Snooker Championship ด้วยฝีมือและสมาธิที่เอาชนะคู่แข่งขันทุกคนในการแข่งขัน 2022 World Women's Snooker Championship นายกรัฐมนตรีแสดงความดีใจกับมิ้งค์ ในชัยชนะครั้งนี้ ขอบคุณที่สร้างชื่อเสียงให้ประเทศไทย เชื่อมั่นว่ามิ้งค์จะประสบความสําเร็จและมีอนาคตที่ยาวไกลในการเป็นนักสนุกเกอร์อาชีพ
นายธนกร กล่าวว่า ขอบคุณนักกีฬาและผู้มีส่วนเกี่ยวข้องทุกคน ที่ร่วมกันเอาชนะทุกข้อจํากัด ฝึกฝนอย่างมีวินัย จนประสบผลสําเร็จ ทั้งนี้ รัฐบาลพร้อมให้การสนับสนุนนักกีฬาสนุกเกอร์ชาวไทยให้มีโอกาสฝึกซ้อมและเข้าแข่งรายการสําคัญ โดยเชื่อมั่นว่าจะสามารถต่อยอดกีฬาสนุกเกอร์ในประเทศไทยให้เป็นที่นิยมได้เพิ่มมากขึ้นในอนาคต อีกทั้งยังเป็นเเรงบันดาลใจเเละกําลังใจสําคัญให้กับนักกีฬาไทยในประเภทอื่น ๆ ซึ่งสําหรับตัวมิ้งค์เองนอกจากชนะรายการนี้แล้ว ยังเป็นแชมป์บริติชโอเพ่นอีกด้วย และอีกคนซึ่งประสบความสําเร็จไม่แพ้กัน คือ พลอยชมพู เหล่าเกียรติพงษ์ หรือพลอย นักสนุกเกอร์ จากจังหวัดขอนแก่น ซึ่งคว้าแชมป์โลกหญิงอายุไม่เกิน 21 ปี ได้สําเร็จ
รัฐบาลไทย-ข่าวทำเนียบรัฐบาล-รมว.เฮ้ง เปย์ต่อเนื่อง มอบของขวัญปีใหม่ 2565 ลดดอกเบี้ยกู้ยืมเงินกองทุนเพื่อผู้รับงานไปทำที่บ้าน 0%
วันเสาร์ที่ 25 ธันวาคม 2564
รมว.เฮ้ง เปย์ต่อเนื่อง มอบของขวัญปีใหม่ 2565  ลดดอกเบี้ยกู้ยืมเงินกองทุนเพื่อผู้รับงานไปทําที่บ้าน 0%
อธิบดีกรมการจัดหางาน แจงละเอียดของขวัญชิ้นที่ 1 โดยกรมการจัดหางาน คุณสมบัติผู้มีสิทธิ กู้ยืมเงินกองทุนฯ รับอัตราดอกเบี้ย 0% นาน 12 เดือน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า พล.อ.ประยุทธ์ จันทร์โอชา นายกรัฐมนตรีและพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรง มีความห่วงใยพี่น้องผู้ใช้แรงงานทุกกลุ่ม และได้สั่งการให้แต่ละหน่วยงานมอบของขวัญปีใหม่ เพื่อเป็นกําลังใจแก่ประชาชนในช่วงเทศกาลปีใหม่และแบ่งเบาภาระในช่วงที่ยังได้รับผลกระทบจากโควิด-19 ซึ่งกระทรวงแรงงานจะมอบของขวัญ จํานวน 9 ชิ้น ภายใต้เคมเปญ “แรงงานอุ่นใจ ของขวัญปีใหม่ 2565 กระทรวงแรงงาน” ประกอบด้วย ชิ้นที่ 1 ลดดอกเบี้ยกู้ยืมเงินกองทุนเพื่อผู้รับงานไปทําที่บ้าน 0 % นาน 12 เดือน ชิ้นที่ 2 ฟรี DSD Service บริการตรวจเช็ครถก่อนเดินทาง บริการ 24 ชม. ชิ้นที่ 3 ฟรี DSD Online Training อบรม ฟรี ทุกที่ทุกเวลา ชิ้นที่ 4 เพิ่มอัตราเงินสงเคราะห์ลูกจ้างกรณีโควิด-19 ชิ้นที่ 5 ฟรี ตรวจวัดระดับแสง เสียง และความร้อนที่เป็นอันตรายต่อผู้ปฏิบัติงาน เสริมศักยภาพ "สุขศาสตร์อุตสาหกรรมในสถานประกอบกิจการ" ชิ้นที่ 6 สิทธิพิเศษสนับสนุนเงินทุนประกอบอาชีพเสริมเพิ่มรายได้ ชิ้นที่ 7 ลดอัตราเงินสมบทของผู้ประกันตน มาตรา 40 ร้อยละ 60 นาน 6 เดือน ชิ้นที่ 8 ลดขั้นตอนอนุมัติสิทธิฟอกเลือดโดยผู้ประกันตนไตวายเรื้อรังรายใหม่ไม่ต้องสํารองจ่าย ชิ้นที่ 9 สิทธิพิเศษมอบของขวัญปีใหม่เพื่อเป็นกําลังใจให้ผู้ประกันตนที่เป็นผู้ป่วยติดเตียงทุพพลภาพทุกมาตรา (มาตรา 33 มาตรา 39 และมาตรา 40) เพื่อมอบความสุขแก่พี่น้องผู้ใช้แรงงาน
ด้านนายไพโรจน์ โชติกเสถียร อธิบดีกรมการจัดหางาน กล่าวว่า ในส่วนกรมการจัดหางานของขวัญปีใหม่ มี 1 ชิ้น เป็นการลดดอกเบี้ยกองทุนเพื่อผู้รับงานไปทําที่บ้าน จากเดิมที่มีอัตราดอกเบี้ยกู้ยืม ร้อยละ 3 ต่อปี เหลือ 0% นาน 12 งวด โดยเตรียมวงเงินกู้ยืมไว้ จํานวน 5,000,000 บาท เพื่อเป็นทุนหมุนเวียนสําหรับแรงงานนอกระบบที่เป็นผู้รับงาน/กลุ่มผู้รับงานไปทําที่บ้าน ให้สามารถเข้าถึงแหล่งเงินทุนถูกกฎหมาย ไม่ถูกเอารัดเอาเปรียบซ้ําเติมในสถานการณ์โควิด - 19 ซึ่งผู้ที่สนใจสามารถยื่นคําขอได้ตั้งแต่วันที่ 1 ธ.ค. 64 – 31 ส.ค. 65 และทําสัญญากู้ยืมเงินให้แล้วเสร็จ ภายใน 30 ก.ย. 65
“คุณสมบัติของผู้กู้จะต้องเป็นผู้รับงานไปทําที่บ้านที่จดทะเบียนไว้กับกรมการจัดหางานมีผลการดําเนินการและมีรายได้จากการรับงานไปทําที่บ้านหรือมีหลักฐานการรับงานไปทําที่บ้านจากผู้จ้างงาน ซึ่งมีทั้งประเภทบุคคลและกลุ่มบุคคล โดยประเภทบุคคลต้องมีทรัพย์สินหรือเงินทุนไม่น้อยกว่า 5,000 บาท ส่วนประเภทกลุ่มบุคคลจะต้องมีผู้นํากลุ่มและสมาชิกกลุ่มกู้ร่วมกันไม่น้อยกว่า 5 คน มีทรัพย์สินหรือเงินทุนในการดําเนินกิจกรรมของกลุ่มรวมกันไม่น้อยกว่า 10,000 บาท วงเงินกู้สําหรับบุคคลไม่เกิน 50,000 บาท ระยะเวลาชําระคืนภายใน 2 ปี ขณะที่กลุ่มบุคคลมีวงเงินกู้ไม่เกิน 300,000 บาท ระยะเวลาชําระคืนภายใน 5 ปี ทั้งนี้ ผู้ที่สนใจสามารถติดต่อได้ที่ สํานักงานจัดหางานกรุงเทพมหานครพื้นที่ 1-10 หรือสํานักงานจัดหางานจังหวัดในท้องที่ที่ผู้รับงานไปทําที่บ้านได้จดทะเบียนไว้กับกรมการจัดหางาน หรือสอบถามรายละเอียดเพิ่มเติมได้ที่สายด่วนกระทรวงแรงงาน โทร. 1506 กด 2 กรมการจัดหางาน หรือสายด่วนกรมการจัดหางาน โทร. 1694” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-"สั่งกองทัพสนับสนุนการเปิดประเทศ และลงช่วย ศบค.ควบคุมโควิดในพื้นที่ภาคใต้"
วันจันทร์ที่ 18 ตุลาคม 2564
"สั่งกองทัพสนับสนุนการเปิดประเทศ และลงช่วย ศบค.ควบคุมโควิดในพื้นที่ภาคใต้"
พล.อ.คงชีพ ตันตระวาณิชย์ โฆษก กห. พล.อ.ชัยชาญ ช้างมงคล รมช.กห. พร้อม ปล.กห.ได้ประชุมร่วมกับทุกเหล่าทัพ ตร.และ กอ.รมน. ณ ศาลาว่าการกลาโหม เพื่อสนับสนุนรัฐบาลขับเคลื่อนแก้ปัญหาการแพร่ระบาดของโควิด 19
โดย รมช.กห. ได้ย้ํานโยบายของ พล.อ.ประยุทธ์ จันทร์โอชา นรม.และรมว.กห. ขอให้ทุกเหล่าทัพ เตรียมการสนับสนุน ศบค.ในการดูแลประชาชน เพื่อรับการเปิดประเทศที่จะมีขึ้นตั้งแต่ 1 พ.ย.64 โดยให้ประสานกับส่วนราชการที่เกี่ยวข้อง จัดเตรียมแผนปฏิบัติและความพร้อมสนับสนุนมาตรการควบคุมโรคที่กําหนดควบคู่กันไป
ขณะเดียวกัน ได้มอบให้ ทบ.โดย ทภ.4 ( ส่วนหน้า ) ให้การสนับสนุนการดําเนินงานของ ศบค. ( ส่วนหน้า ) ที่จะจัดตั้งขึ้นในพื้นที่ภาคใต้ เพื่อควบคุมวิกฤตสถานการณ์โควิด 19 ที่ยังรุนแรงมีผู้ติดเชื้อจํานวนมาก โดยเฉพาะพื้นที่ 3 จชต. พร้อมกําชับขอให้ กองกําลังป้องกันชายแดน เฝ้าระวังและเพิ่มความเข้มงวดมาตรการป้องกันและสกัดกั้นการลักลอบเข้าเมือง ยาเสพติดและสิ่งของผิดกฎหมายในพื้นที่ชายแดนที่มีแนวโน้มมากขึ้นหลังฤดูฝน
นรม.และรมว.กห. ยังได้ย้ําแสดงความขอบคุณกําลังพลจากทุกเหล่าทัพกว่า 125,000 นาย ที่หมุนเวียนกันร่วมบริจาคโลหิตช่วยเหลือผู้ป่วยยามขาดแคลนต่อเนื่องมา มียอดสะสมรวมกว่า 89.3 ล้านมิลลิลิตร ทั้งนี้ให้ประสานขอรับการสนับสนุนวัคซีนให้กับทหารใหม่ที่จะเข้าหน่วยทั่วประเทศ ตั้งแต่ 1 พ.ย.64 และดูแลการฝึกให้เป็นไปตามมาตรการควบคุมโรคที่กําหนดอย่างเคร่งครัดและไม่ประมาทในการปฏิบัติหน้าที่
รัฐบาลไทย-ข่าวทำเนียบรัฐบาล-ก.แรงงาน ผนึก ก.ล.ต. ฝึกแรงงานบริหารเงิน ต่อยอดลงทุนสร้างอาชีพ
วันพฤหัสบดีที่ 2 กันยายน 2564
ก.แรงงาน ผนึก ก.ล.ต. ฝึกแรงงานบริหารเงิน ต่อยอดลงทุนสร้างอาชีพ
กระทรวงแรงงาน โดยกรมพัฒนาฝีมือแรงงาน ลงนามออนไลน์ ร่วมกับสํานักงานคณะกรรมการกํากับหลักทรัพย์และตลาดหลักทรัพย์ (ก.ล.ต.) เสริมความรู้การเงินการลงทุนให้แรงงานทั่วประเทศ
วันที่ 2 กันยายน 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เป็นประธานในพิธีลงนามบันทึกข้อตกลงความร่วมมือว่าด้วยการส่งเสริมความรู้เรื่องการเงินการลงทุนสําหรับแรงงานระหว่าง นายธวัช เบญจาทิกุล อธิบดีกรมพัฒนาฝีมือแรงงาน กระทรวงแรงงาน กับ นางสาวรื่นวดี สุวรรณมงคล เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ (ก.ล.ต.) โดยมี นางสาวจิราภรณ์ ปุญญฤทธิ์ รองอธิบดีกรมพัฒนาฝีมือแรงงาน และนางสิริวิภา สุพรรณธเนศ รองเลขาธิการ สํานักงานคณะกรรมกํากับหลักทรัพย์และตลาดหลักทรัพย์ เป็นพยานในการลงนามผ่านระบบออนไลน์ Zoom Meeting
ศาสตราจารย์ นฤมล เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และพลเอก ประวิตร วงษ์สุวรรณ รองนายกรัฐมนตรี ได้ให้ความสําคัญและเน้นย้ําการทํางานในรูปแบบประชารัฐ ด้วยการบูรณาการร่วมกันระหว่างหน่วยงานภาครัฐและเอกชน เพื่อยกระดับฝีมือแรงงานอย่างมีประสิทธิภาพและครอบคลุมแรงงานทุกกลุ่มในการบริหารจัดการเงิน ซึ่งเป็นหนึ่งในทักษะชีวิตที่จําเป็น และต่อยอดสู่การลงทุนได้อย่างเหมาะสม มีประสิทธิภาพ ความร่วมมือระหว่างกรมพัฒนาฝีมือแรงงาน (กพร.) กระทรวงแรงงาน และสํานักงาน ก.ล.ต. จึงเป็นการร่วมกันขับเคลื่อนภารกิจการสร้างความเข้าใจและสร้างความตระหนักถึงความสําคัญของการมีความรู้เรื่องการเงินการลงทุน ซึ่งเป็นทักษะชีวิตที่จําเป็นให้แก่กลุ่มแรงงานโดยเฉพาะอย่างยิ่งแรงงานกลุ่มเปราะบาง ให้มีทักษะด้านการบริหารจัดการเงินของตนเองได้อย่างมีประสิทธิภาพ สอดคล้องกับนโยบายของรัฐบาลที่ให้เรื่องความรอบรู้ทางการเงินของประชาชนเป็นวาระแห่งชาติ
รมช.แรงงาน กล่าวเพิ่มเติมว่า จุดริเริ่มของความร่วมมือในครั้งนี้เกิดขึ้นจากความตั้งใจของกระทรวงแรงงานและสํานักงาน ก.ล.ต. ที่ต้องการให้แรงงานไทยโดยเฉพาะกลุ่มเปราะบาง และผู้ที่ได้รับผลกระทบจากวิกฤตการณ์การแพร่ระบาดของโรคติดเชื้อไวรัสโคโรนา 2019 ได้มีความรู้และทักษะการบริหารจัดการเงิน มีวิธีการใช้เงินอย่างถูกต้อง ซึ่งเป็นหนึ่งในทักษะชีวิตที่จําเป็นในการบริหารจัดการเงินและหนี้สินได้อย่างมีประสิทธิภาพ รวมทั้งสามารถต่อยอดสู่การลงทุนได้อย่างเหมาะสมตามศักยภาพและเป้าหมายของตนเอง นอกเหนือจากกลุ่มเปราะบางแล้ว ยังมีกลุ่มแรงงานนอกระบบกว่า 20 ล้านคน โดยเฉพาะอย่างยิ่งผู้ที่ประกอบอาชีพอิสระ เช่น คนขับมอเตอร์ไซด์รับจ้าง คนขับแท็กซี่ เป็นต้น ก็มีความจําเป็นที่จะต้องมีความรู้ความเข้าใจเพื่อเป็นอาวุธทางปัญญาในการจัดการทางการเงิน ตลอดจนความเสี่ยงในการลงทุนเบื้องต้น จึงขอฝากให้พัฒนาเนื้อหาในหลักสูตรให้ครอบคลุมและเหมาะสมกับแต่ละกลุ่มเป้าหมาย เพื่อให้แรงงานไทยทุกคนได้มีชีวิตความเป็นอยู่ที่มีคุณภาพต่อไป
“หวังเป็นอย่างยิ่งว่าความร่วมมือนี้เกิดประโยชน์สูงสุดแก่แรงงาน โดยเฉพาะการช่วยให้แรงงานมีทักษะการลงทุน สามารถประกอบอาชีพ มีคุณภาพชีวิตที่ดีขึ้น มีภูมิคุ้มกันทางการเงินในช่วงที่ต้องปรับตัวเข้ากับการใช้ชีวิตในยุค New Normal และผ่านพ้นวิกฤตในครั้งนี้ไปด้วยกันอย่างปลอดภัย” รมช.แรงงาน กล่าวทิ้งท้าย
รัฐบาลไทย-ข่าวทำเนียบรัฐบาล-ออมสินเปิดตัว “บัตรเดบิต ออมสิน สบายใจ”
วันศุกร์ที่ 8 กรกฎาคม 2565
ออมสินเปิดตัว “บัตรเดบิต ออมสิน สบายใจ”
ออมสิน เติมเต็มสวัสดิการให้ประชาชนฐานราก เข้าถึงหลักประกันคุ้มครองชีวิต เปิดตัว “บัตรเดบิต ออมสิน สบายใจ” พร้อมวงเงินคุ้มครองสูงสุด 50,000.- ชดเชยรายได้ 200 บาท/วัน ไม่จํากัดจํานวนครั้ง ค่าธรรมเนียมแค่วันละไม่ถึงบาท
นายวิทัย รัตนากร ผู้อํานวยการธนาคารออมสิน เปิดเผยว่า ด้วยธนาคารออมสินมีความห่วงใยในสวัสดิการคุ้มครองชีวิตของกลุ่มประชาชนฐานราก โดยปัจจุบันผู้ประกอบอาชีพอิสระ ค้าขาย รับจ้าง มีรายได้วันต่อวัน ยังเข้าถึงการมีหลักประกันหรือการคุ้มครองชีวิตค่อนข้างน้อย เพื่อเพิ่มโอกาสให้เข้าถึงได้มากขึ้น ธนาคารออมสิน ภายใต้ภารกิจธนาคารเพื่อสังคม ได้เล็งเห็นถึงการมีคุณภาพชีวิตที่ดีของประชาชนผู้มีรายได้น้อยกลุ่มดังกล่าว โดยการออกบริการ บัตรเดบิต ออมสิน สบายใจ ซึ่งนอกเหนือจากให้ความสะดวกในการเข้าถึงบริการทางการเงินที่คล่องตัวแล้ว ยังให้ความคุ้มครองชีวิตกรณีเกิดอุบัติเหตุทั่วไป วงเงินสูงสุด 50,000 บาท หรือต้องหยุดงานเมื่อประสบอุบัติเหตุและนอนพักรักษาตัวที่โรงพยาบาล จะได้รับเงินชดเชยรายได้ ถือเป็นวางแผนการดําเนินชีวิต ที่ไม่ต้องกังวลเรื่องค่าใช้จ่ายเมื่อเกิดเหตุการณ์ฉุกเฉิน ด้วยค่าธรรมเนียมที่เข้าถึงได้ เพียงวันละไม่ถึงบาท
“บัตรเดบิต ออมสิน สบายใจ” เป็นบัตรเดบิตแบบมีความคุ้มครอง ที่นอกเหนือจากใช้ทําธุรกรรมทางการเงิน ทั้งกดเงินสดจากตู้ ATM หรือ ADM ของธนาคารออมสิน มีจุดบริการทั่วประเทศกว่า 6,900 ตู้ และธนาคารอื่นในระบบ ATM Pool หรือโอนเงินภายในบัตร (บุคคลเดียวกัน) หรือโอนเงินไปบัญชีอื่นที่เป็นบัญชีธนาคารออมสิน โอนเงินระหว่างธนาคาร หรือใช้ชําระสินค้าและบริการ ได้ทุกร้านค้า ที่มีเครื่องหมาย VISA วงเงินชําระ 100,000 บาท/วัน โดยไม่จํากัดจํานวนครั้งแล้ว ยังเป็นบัตรเดบิตที่ให้สิทธิประโยชน์คุ้มครองชีวิต กรณีเกิดอุบัติเหตุแล้วต้องหยุดงาน เข้ารักษาตัวที่โรงพยาบาลเป็นผู้ป่วยใน จะได้รับเงินชดเชยรายได้ 200 บาท/วัน นาน 7 วันต่ออุบัติเหตุแต่ละครั้ง ไม่จํากัดจํานวนครั้ง และคุ้มครองชีวิตกรณีอุบัติเหตุทั่วไป วงเงินสูงสุด 50,000 บาท โดยให้บริการสําหรับบุคคลธรรมดา อายุ 15-75 ปีบริบูรณ์ จ่ายค่าธรรมเนียมสมัครเพียง 299 บาท/ ปี หรือวันละไม่ถึง 1 บาท (0.82 บาท) ทั้งนี้สามารถสมัครใช้บริการได้แล้ว ตั้งแต่บัดนี้เป็นต้นไป ที่ธนาคารออมสินทุกสาขาทั่วประเทศ
สอบถามรายละเอียดเพิ่มเติมได้ที่ GSB Contact Center โทร. 1115 และที่ facebook : GSB Society
https://www.gsb.or.th/news/gsbpr-19-65/
รัฐบาลไทย-ข่าวทำเนียบรัฐบาล-กระทรวงเกษตรฯ ประชุมขับเคลื่อนการบริหารงานอาสาสมัครเกษตรเพื่อความเป็นเอกภาพ
วันพุธที่ 24 พฤศจิกายน 2564
กระทรวงเกษตรฯ ประชุมขับเคลื่อนการบริหารงานอาสาสมัครเกษตรเพื่อความเป็นเอกภาพ
กระทรวงเกษตรฯ ประชุมขับเคลื่อนการบริหารงานอาสาสมัครเกษตรเพื่อความเป็นเอกภาพ
นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานคณะกรรมการนโยบายอาสาสมัครเกษตร ครั้งที่ 1/2565 ผ่านระบบการประชุมทางไกล (Zoom Application) ณ ห้องประชุมกระทรวงเกษตรและสหกรณ์ โดยประเด็นสําคัญที่ประชุมได้พิจารณาเห็นชอบแนวทางการดําเนินโครงการเพิ่มประสิทธิภาพงานพัฒนาการเกษตรโดยการขับเคลื่อนผ่านอาสาสมัครเกษตรหมู่บ้าน ซึ่งปัจจุบันอาสาสมัครเกษตร (อกษ.) ของกระทรวงเกษตรและสหกรณ์มี 16 สาขา จาก 14 หน่วยงาน มีจํานวนทั้งสิ้น 241,552 ราย และเป็นอาสาสมัครเกษตรหมู่บ้าน (อกม.) จํานวน 75,155 ราย เพื่อการบริหารงานอาสาสมัครเกษตรเป็นเอกภาพ ที่ประชุมจึงพิจารณาปรับปรุงระเบียบกระทรวงเกษตรและสหกรณ์ ว่าด้วยการบริหารงานอาสาสมัครเกษตร พ.ศ. 2563 เพื่อให้มีการบูรณาในการขับเคลื่อนและเพิ่มประสิทธิภาพการปฏิบัติงานให้ดียิ่งขึ้น โดยเห็นชอบให้สํานักปลัดกระทรวงเกษตรและสหกรณ์เป็นหน่วยงานหลักในการขับเคลื่อนงาน พร้อมทั้งมอบหมายคณะอนุกรรมการดําเนินงานอาสาสมัครเกษตร ปรับปรุง (ร่าง) ระเบียบฯ และปรับปรุงคู่มืออาสาสมัครเกษตรหมู่บ้าน (อกม.) ให้สอดคล้องกับระเบียบฯ ต่อไป
รัฐบาลไทย-ข่าวทำเนียบรัฐบาล-ครม. อนุมัติงบกลาง 2,241 ล้านบาท ซ่อมแซมถนนเสียหายจากน้ำท่วม 40 จังหวัด 889 โครงการ
วันอาทิตย์ที่ 19 มิถุนายน 2565
ครม. อนุมัติงบกลาง 2,241 ล้านบาท ซ่อมแซมถนนเสียหายจากน้ําท่วม 40 จังหวัด 889 โครงการ
.....
ที่ประชุม ครม. (14 มิ.ย. 65) อนุมัติงบกลางวงเงิน 2,241 ล้านบาท เพื่อก่อสร้าง ปรับปรุง ซ่อมแซมถนนที่อยู่ในความรับผิดชอบขององค์กรปกครองส่วนท้องถิ่น (อปท.) ที่ได้รับความเสียหายจากอุทกภัยจํานวน 40 จังหวัด อปท.จํานวน 625 แห่ง รวม 889 โครงการ ให้กลับคืนสู่สภาพเดิมและปรับปรุงให้มีประสิทธิภาพมากขึ้น
.
ซึ่งเป็นผลสืบเนื่องจากช่วงเดือน พ.ค. – ต.ค. 64 ประเทศไทยเกิดอุทกภัยจากพายุโซนร้อนโกนเซิน และพายุโซนร้อนเตี้ยนหมู่ ส่งผลให้เกิดน้ําท่วมฉับพลันและน้ําป่าไหลหลากในพื้นที่ ได้รับความเสียหายอย่างกว้างขวาง และเป็นเหตุให้สิ่งก่อสร้าง ถนน สิ่งสาธารณประโยชน์ในพื้นที่ของอปท.ได้รับผลกระทบในหลายพื้นที่
.
สําหรับโครงการที่ได้รับผลกระทบ ประกอบด้วย
• โครงการขององค์การบริหารส่วนจังหวัด (อบจ.) 13 จังหวัด 13 อบจ. 13 โครงการ เช่น โครงการปรับปรุง ซ่อมแซมถนนลาดยาง ซ่อมสร้างถนนลูกรังปิดผิวลาดยางแอสฟัลต์คอนกรีต
• เทศบาลนครมี 1 จังหวัด 1 เทศบาลนคร 2 โครงการ คือ เทศบาลนครนครราชสีมา เช่น ปรับปรุงผิวจราจรคอนกรีตเสริมเหล็ก
• เทศบาลเมือง 2 จังหวัด 2 เทศบาลเมือง 4 โครงการ เช่น ปรับปรุงผิวจราจรโดยการปูแอสฟัลต์ติกคอนกรีตด้วยวิธี Overlay
• เทศบาลตําบลและองค์การบริหารส่วนตําบล (อบต.)ใน 40 จังหวัด 189 เทศบาลตําบล 420 อบต.จํานวน 870 โครงการ เช่น ปรับปรุงผิวจราจรจากถนนลูกรังเป็นถนนหินคลุกบดอัด
.
ขณะที่ กระทรวงคมนาคมมีความเห็นเพิ่มเติมว่า โครงการที่ขอรับการจัดสรรงบประมาณควรมีความพร้อมของแบบแปลน และประมาณราคา สามารถดําเนินการก่อสร้างและเบิกจ่ายงบประมาณได้แล้วเสร็จโดยเร็ว และขอให้กระทรวงมหาดไทยปฏิบัติตามกฎหมาย ระเบียบ ข้อบังคับ มติ ครม. โดยเคร่งครัดต่อไป
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“อนุทิน” เผยหลังสงกรานต์แนวโน้ม “โควิด” เริ่มดีขึ้น ย้ำรับวัคซีนเข็มกระตุ้นจะผ่อนคลายได้มากขึ้น
วันพุธที่ 27 เมษายน 2565
“อนุทิน” เผยหลังสงกรานต์แนวโน้ม “โควิด” เริ่มดีขึ้น ย้ํารับวัคซีนเข็มกระตุ้นจะผ่อนคลายได้มากขึ้น
รองนายกรัฐมนตรีและรัฐมนตรีว่าการกระทรวงสาธารณสุข เผย สถานการณ์โควิด 19 หลังสงกรานต์ เริ่มมีแนวโน้มดีขึ้น ผู้ติดเชื้อรายใหม่ ผู้ป่วยอาการรุนแรง เริ่มลดลง ขอบคุณประชาชนที่ร่วมมือปฏิบัติตามมาตรการและมารับวัคซีนเข็มกระตุ้น
รองนายกรัฐมนตรีและรัฐมนตรีว่าการกระทรวงสาธารณสุข เผย สถานการณ์โควิด19 หลังสงกรานต์ เริ่มมีแนวโน้มดีขึ้น ผู้ติดเชื้อรายใหม่ ผู้ป่วยอาการรุนแรง เริ่มลดลง ขอบคุณประชาชนที่ร่วมมือปฏิบัติตามมาตรการและมารับวัคซีนเข็มกระตุ้น ย้ํายิ่งมารับวัคซีนมากขึ้นจะผ่อนคลายได้มากขึ้น และเดินหน้าสู่โรคประจําถิ่นได้
วันนี้ (27 เมษายน 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า หลังผ่านเทศกาลสงกรานต์มาแล้ว 10 วัน สถานการณ์การแพร่ระบาดของโรคโควิด 19 ในประเทศไทยเริ่มลดลง การใช้เครื่องช่วยหายใจ ห้องไอซียู และยาต้านไวรัส ลดลงเช่นกัน ถือเป็นแนวโน้มที่ดี ซึ่งต้องขอบคุณความร่วมมือจากประชาชนในการปฏิบัติตนตามมาตรการและมารับวัคซีน ทั้งนี้ หากไม่มีการกลายพันธุ์ในช่วงนี้ คาดว่าจํานวนผู้ติดเชื้อ ผู้ป่วยอาการรุนแรง และผู้เสียชีวิตน่าจะลดลงในระยะเวลาอันใกล้ สอดคล้องกับความตั้งใจของรัฐบาลที่อยากจะให้มีการผ่อนคลายมาตรการโควิด 19 ให้มากที่สุดเท่าที่จะทําได้
นายอนุทินกล่าวว่า การปรับโรคโควิด19 เป็นโรคประจําถิ่น มีความก้าวหน้าในการดําเนินการต่อเนื่องเห็นได้จากมาตรการต่างๆ ที่เริ่มลดลง เช่น ผู้เดินทางจากต่างประเทศ จากเดิมตรวจRT-PCR 2 ครั้ง ลดเหลือครั้งเดียวจนถึงยกเลิกการตรวจ RT-PCR และยกเลิก Test &Go เหลือเพียงตรวจ ATK ครั้งเดียว ซึ่งจะเริ่มวันที่1 พฤษภาคมนี้ และหลังดําเนินการไปประมาณ 1-2 สัปดาห์ หากประเมินแล้วไม่ส่งผลกระทบทําให้มีการติดเชื้อโควิดมากขึ้นก็อาจยกเลิกการตรวจ ATK และ Thailand Pass ต่อไป ส่วนการขับเคลื่อนสู่โรคประจําถิ่น คงดําเนินการพร้อมกันทั่วประเทศในมาตรฐานเดียวกันเพื่อไม่ให้เกิดความสับสน ซึ่งหากประชาชนร่วมมือกันเต็มที่ ทั้งการสวมหน้ากากอนามัย การเข้ารับวัคซีนเข็มกระตุ้น ทั้งเข็ม 3 และเข็ม 4 เพื่อช่วยลดการป่วยหนักและเสียชีวิต ขณะที่สถานพยาบาล ยา และบุคลากรทางการแพทย์มีความพร้อม เชื่อว่าสามารถทําได้
ทั้งนี้ ได้มีการแยกข้อมูลผู้เสียชีวิตว่าเป็นการเสียชีวิตจากโรคโควิด19 หรือเสียชีวิตจากโรคอื่นและติดเชื้อโควิด 19 ร่วมด้วย ซึ่งพบว่าการเสียชีวิตจากโรคโควิดลดลง อย่างไรก็ตาม ขณะนี้ยังมีผู้สูงอายุส่วนหนึ่งที่ยังไม่ได้รับวัคซีนเข็มกระตุ้น ซึ่งหากจะให้ประเทศไทยมีความปลอดภัยครบวงจร ก็ต้องเปลี่ยนความคิดให้เข้ามารับวัคซีนเข็มกระตุ้นให้ครบถ้วน เพื่อให้สามารถผ่อนคลายมาตรการต่างๆ ได้มากขึ้น และเดินหน้าเข้าสู่ภาวะโรคประจําถิ่นได้เร็วขึ้น
************************************** 27 เมษายน 2565
รัฐบาลไทย-ข่าวทำเนียบรัฐบาล-สำนักงานสลากฯ เผยบรรยากาศการขึ้นเงินรางวัล สลากดิจิทัลวันแรก มีประชาชนเดินทางมาขึ้นเงินรางวัลอย่างต่อเนื่อง โดยเป็นไปด้วยความเรียบร้อย สะดวก และไม่ยุ่งยาก
วันศุกร์ที่ 17 มิถุนายน 2565
สํานักงานสลากฯ เผยบรรยากาศการขึ้นเงินรางวัล สลากดิจิทัลวันแรก มีประชาชนเดินทางมาขึ้นเงินรางวัลอย่างต่อเนื่อง โดยเป็นไปด้วยความเรียบร้อย สะดวก และไม่ยุ่งยาก
สลากดิจิทัลงวดวันที่ 16 มิถุนายน 2565 มีสลากถูกรางวัล 73,191 ใบ ผู้โชคดีถูกรางวัล 41,419 ราย และ ยอดเงินที่ถูกรางวัล 247,430,000 บาท
วันนี้ (วันที่ 17 มิถุนายน 2565) เวลา 14.00 น. นายลวรณ แสงสนิท ประธานกรรมการสลากกินแบ่งรัฐบาล กล่าวว่า การจําหน่ายสลากดิจิทัล งวดวันที่ 1 กรกฎาคม 65 ซึ่งขายเป็นงวดที่สอง 5,173,500 ฉบับ เริ่มจําหน่ายผ่านแอปเป๋าตัง ตั้งแต่ 06.00 น. ของวันที่ 17 มิถุนายน 2565 การจําหน่ายเป็นไปด้วยความราบรื่น โดยล่าสุด เมื่อเวลา 14.00 น. มียอดจําหน่าย 2,890,682 ฉบับ จํานวนผู้ซื้อสลาก 521,427 ราย
สําหรับ การจ่ายรางวัลสลากดิจิทัลงวดแรกนั้น ภาพรวมเป็นไปด้วยความเรียบร้อยดี โดยระบบได้มีการแจ้งเตือนการถูกรางวัลไปในแอปเป๋าตัง สําหรับผลสลากดิจิทัลงวดวันที่ 16 มิถุนายน 2565 มีสลากถูกรางวัล 73,191 ใบ ผู้โชคดีถูกรางวัล 41,419 ราย และ ยอดเงินที่ถูกรางวัล 247,430,000 บาท ขั้นตอนการรับรางวัล สะดวก ง่าย ไม่ยุ่งยาก ไม่ว่าจะเป็นการโอนเงินรางวัลภายใน 12 ชั่วโมง หรือ มาขึ้นรางวัลได้ที่สํานักงานสลาก โดยตั้งแต่ช่วงเช้าวันนี้ มีผู้ถูกรางวัลสลากดิจิทัล เดินทางมารับรางวัลที่สํานักงานสลากอย่างคึกคัก ในส่วนของผู้ถูกรางวัลที่ 1 ได้ติดต่อมาขึ้นเงินรางวัลแล้ว 4 ราย ซึ่งสํานักงานสลากไม่สามารถเปิดเผยข้อมูลได้ ยกเว้นผู้ถูกรางวัลจะเป็นผู้เปิดเผยข้อมูลด้วยตนเอง
รัฐบาลไทย-ข่าวทำเนียบรัฐบาล-The cabinet met via a video conference on July 6, 2021.
วันจันทร์ที่ 19 กรกฎาคม 2564
The cabinet met via a video conference on July 6, 2021.
The cabinet met via a video conference on July 6, 2021.
The cabinet met via a video conference on July 6, 2021. Some of the resolutions are as follows:
Title: Draft Royal Decree on prorogation of first ordinary session of the National Assembly, B.E. ...
The Cabinet approved in principle the Draft Royal Decree on prorogation of the first legislative ordinary session of the National Assembly, B.E. ..., as proposed by the Cabinet Secretariat.
According to Section 121 of the Constitution of the Kingdom of Thailand, each year there shall be two ordinary sessions of the National Assembly, each of which shall last 120 days. The day on which the first sitting is held shall be considered the commencement date of the first annual ordinary session, and the commencement date of the second annual ordinary session shall be fixed by the House of Representatives.
In light of the above, the convocation and prorogation dates of the National Assembly are set as follows:
Year
First annual ordinary session (B.E.)
Second annual ordinary session (B.E.)
รัฐบาลไทย-ข่าวทำเนียบรัฐบาล-กรมท่าอากาศยาน ยืนยันพร้อมอำนวยความสะดวกการเดินทางในช่วงวันหยุดต่อเนื่อง
วันอังคารที่ 12 กรกฎาคม 2565
กรมท่าอากาศยาน ยืนยันพร้อมอํานวยความสะดวกการเดินทางในช่วงวันหยุดต่อเนื่อง
ภายใต้มาตรการป้องกันการแพร่ระบาดของโรคติดเชื้อไวรัส COVID-19
นายศักดิ์สยาม ชิดชอบ รัฐมนตรีว่าการกระทรวงคมนาคม ได้สั่งการให้ทุกหน่วยงาน ในสังกัดกระทรวงคมนาคมดูแล และอํานวยความสะดวกการเดินทางของประชาชนช่วงวันหยุดต่อเนื่อง รวมถึงการเฝ้าระวังการแพร่ระบาดของโรคติดเชื้อไวรัส COVID-19 ในระบบขนส่งสาธารณะ ตามมาตรการ COVID free setting
ในส่วนของกรมท่าอากาศยาน (ทย.) ท่าอากาศยานในสังกัดทุกแห่งมีความพร้อมในการให้บริการและอํานวยความสะดวกแก่ประชาชน ภายใต้มาตรการ ดังนี้
1. ด้านการอํานวยความสะดวก ให้ท่าอากาศยานทุกแห่งตรวจสอบอุปกรณ์ที่ให้บริการผู้โดยสาร ต้องมีความพร้อมใช้งาน และจัดเจ้าหน้าที่ดูแล ให้บริการประชาสัมพันธ์ข้อมูลเที่ยวบิน และการเชื่อมต่อการเดินทางโดยรถสาธารณะ รับ - ส่ง ผู้โดยสาร ซึ่งจะต้องไม่มีผู้โดยสารตกค้างที่ท่าอากาศยาน
2. ด้านการอํานวยความปลอดภัย ให้ทุกท่าอากาศยานประสานกับหน่วยงานในพื้นที่เตรียมแผนรองรับเหตุฉุกเฉินที่อาจเกิดขึ้น รวมถึงเพิ่มการลาดตระเวนของเจ้าหน้าที่รักษาความปลอดภัย ทั้งในอาคารที่พักผู้โดยสาร และพื้นที่โดยรอบ
ด้านการเฝ้าระวังการแพร่ระบาดของโรคติดเชื้อไวรัส COVID-19 ให้ปฏิบัติตามมาตรการ COVID free setting ดูแลความสะอาดภายในอาคารที่พักผู้โดยสาร ฉีดพ่นน้ํายาฆ่าเชื้อ ทําความสะอาดพื้นที่ภายในอาคารผู้โดยสาร รถเข็น เก้าอี้ ราวบันได รวมถึงอุปกรณ์ปฏิบัติงาน จัดจุดบริการเจล แอลกอฮอล์แก่ผู้โดยสาร และได้เน้นย้ําพนักงานทําความสะอาดให้เพิ่มรอบการปฏิบัติงานให้มากขึ้นตามจํานวนรอบของเที่ยวบิน เพื่อความสะอาดและสร้างความมั่นใจแก่ผู้โดยสาร โดยได้มีการประชาสัมพันธ์แนะนําให้ผู้โดยสารสวมหน้ากากอนามัยตลอดระยะเวลาการเดินทาง เว้นระยะห่างทางสังคม (Social Distancing) ทั้งในส่วนของภายในอาคารที่พักผู้โดยสาร สายการบิน และรถสาธารณะ เพื่อความปลอดภัยในการเดินทาง
นอกจากนี้ ทย. ขอแนะนําให้ผู้โดยสารดาวน์โหลดแอปพลิเคชัน ThaiFlightInfo เพื่อเช็คเที่ยวบินได้แบบ Real Time และรับข้อมูลข่าวสารที่สําคัญของ ทย. โดยสามารถดาวน์โหลดได้ทั้งระบบ IOS และ Andriod ตลอดจนติดตามข่าวสารการเดินทางผ่านทางเพจของท่าอากาศยานต่าง ๆ ได้อีกหนึ่งช่องทางด้วย
รัฐบาลไทย-ข่าวทำเนียบรัฐบาล-นายกฯ ผนึกความร่วมมือ 6 ประเทศ ในเวทีประชุมระดับสุดยอดผู้นำแผนงานความร่วมมือทางเศรษฐกิจอนุภูมิภาคลุ่มแม่น้ำโขง ครั้งที่ 7 (The 7th GMS Summit) ย้ำความเชื่อมโยงทางเศรษฐกิจควบคู่ความปลอดภัยทางสาธารณสุข
วันพุธที่ 8 กันยายน 2564
นายกฯ ผนึกความร่วมมือ 6 ประเทศ ในเวทีประชุมระดับสุดยอดผู้นําแผนงานความร่วมมือทางเศรษฐกิจอนุภูมิภาคลุ่มแม่น้ําโขง ครั้งที่ 7 (The 7th GMS Summit) ย้ําความเชื่อมโยงทางเศรษฐกิจควบคู่ความปลอดภัยทางสาธารณสุข
นายกฯ ผนึกความร่วมมือ 6 ประเทศ ในเวทีประชุมระดับสุดยอดผู้นําแผนงานความร่วมมือทางเศรษฐกิจอนุภูมิภาคลุ่มแม่น้ําโขง ครั้งที่ 7 (The 7th GMS Summit) ย้ําความเชื่อมโยงทางเศรษฐกิจควบคู่ความปลอดภัยทางสาธารณสุข
วันนี้ (8 กันยายน 2564) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ในวันพฤหัสบดีที่ 9 กันยายน 2564 เวลา 09.00 น. ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จะเข้าร่วมการประชุมสุดยอดผู้นําแผนงานความร่วมมือทางเศรษฐกิจในอนุภูมิภาคลุ่มแม่น้ําโขง 6 ประเทศ ครั้งที่ 7 (The 7th Greater Mekong Subregion: GMS Summit) ผ่านระบบการประชุมทางไกล ภายใต้หัวข้อ “GMS: พลิกฟื้นความแข็งแกร่งเพื่อเผชิญหน้ากับความท้าทายในทศวรรษใหม่” (GMS: Renewed Strength to Face the Challenges of the New Decade) โดยกัมพูชาร่วมกับธนาคารพัฒนาเอเชีย (Asian Development Bank: ADB) เป็นเจ้าภาพจัดการประชุมฯ พร้อมผู้นําประเทศสมาชิกทั้ง 6 ประเทศ ได้แก่ กัมพูชา จีน ลาว เมียนมา ไทย และเวียดนาม รวมทั้งประธานธนาคารพัฒนาเอเชีย สภาธุรกิจของกลุ่มประเทศ และตัวแทนจากภาคเอกชนที่เกี่ยวข้อง
ในการประชุมครั้งนี้ เป็นโอกาสให้ไทยย้ําบทบาทและความร่วมมือในกลุ่มประเทศอนุภูมิภาคลุ่มแม่น้ําโขงซึ่งไทยให้การสนับสนุนมาโดยตลอด และไทยจะได้เน้นย้ําศักยภาพทางเศรษฐกิจเพื่อสร้างความเชื่อมั่นให้แก่ประเทศสมาชิกฯ ตลอดจนนักลงทุนต่างชาติ เช่น การส่งเสริมการพัฒนาระเบียงเศรษฐกิจภาคตะวันออก (EEC) การพัฒนาเขตพัฒนาเศรษฐกิจพิเศษชายแดนเพื่อเพิ่มมูลค่าทางการค้าระหว่างอนุภูมิภาคฯ และโลก การเชื่อมต่อเส้นทางรถไฟความเร็วสูงเพื่อเพิ่มประสิทธิภาพการขนส่งสินค้า เป็นต้น นอกจากนี้ นายกรัฐมนตรีจะได้ให้ความสําคัญกับด้านสาธารณสุขเพื่อสร้างภูมิคุ้มกันให้กับอนุภูมิภาคฯ จากโรคระบาดหรือโรคอุบัติใหม่ที่อาจเกิดขึ้นอีกด้วย
ทั้งนี้ ในการประชุมสุดยอดผู้นําแผนงาน GMS ครั้งที่ 7 นี้จะได้มีการรับรองเอกสารผลลัพธ์ 3 ฉบับ ได้แก่ 1.ร่างปฏิญญาร่วมระดับผู้นํา 6 ประเทศลุ่มแม่น้ําโขง ครั้งที่ 7
2.ร่างกรอบยุทธศาสตร์ความร่วมมือทางเศรษฐกิจในอนุภูมิภาคลุ่มแม่น้ําโขง พ.ศ. 2573 และ
3.ร่างเอกสารแผนการฟื้นฟูและตอบสนองต่อผลกระทบจากการแพร่ระบาดของโรคโควิด-19 พ.ศ. 2564 – 2566
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม จับมือกระทรวงพาณิชย์ ให้กรมราชทัณฑ์รับซื้อมังคุด ปรับเมนูนักโทษช่วยเกษตรกรเจอพิษโควิด
วันเสาร์ที่ 31 กรกฎาคม 2564
รัฐมนตรีว่าการกระทรวงยุติธรรม จับมือกระทรวงพาณิชย์ ให้กรมราชทัณฑ์รับซื้อมังคุด ปรับเมนูนักโทษช่วยเกษตรกรเจอพิษโควิด
รัฐมนตรีว่าการกระทรวงยุติธรรม จับมือกระทรวงพาณิชย์ ให้กรมราชทัณฑ์รับซื้อมังคุด ปรับเมนูนักโทษช่วยเกษตรกรเจอพิษโควิด รับลูกนายกฯ หลังประกาศกลางที่ประชุม ครม.ให้ทุกหน่วยงานร่วมกันช่วยเหลือประชาชน
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า จากการประชุมคณะรัฐมนตรี(ครม.) เมื่อวันที่ 27 กรกฎาคมนายจุรินทร์ ลักษณวิศิษฏ์ รองนายกฯ และรัฐมนตรีว่าการกระทรวงพาณิชย์ ได้หารือฝากมายังกระทรวงยุติธรรม เกี่ยวกับเรื่องของปัญหาราคาสินค้าเกษตร โดยเฉพาะมังคุด ที่ในช่วงนี้กําลังมีผลผลิตออกมาจํานวนมาก ซึ่งในช่วงวิกฤตโควิด-19 เช่นนี้ทําให้เกษตรกรเกิดปัญหาในการนําออกจากแหล่งผลิตไปยังตลาดใหญ่ต่างๆได้ ทําให้ราคาตกเพราะไม่มีคนซื้อ ทางกระทรวงพาณิชย์จึงอยากให้กระทรวงยุติธรรมช่วยเหลือ ซึ่งตนได้ตอบรับยินดีให้การสนับสนุนในเรื่องนี้ เพราะกระทรวงยุติธรรมมีการซื้อขายอาหารดิบ ผักและผลไม้ในส่วนของกรมราชทัณฑ์ เพื่อให้ผู้ต้องขังทั่วประเทศได้บริโภคอยู่แล้ว ซึ่งเราปฏิบัติเป็นประจําในการซื้อผลไม้ตามฤดูกาล เช่น ลําไย เงาะ และแตงโม
นายสมศักดิ์ กล่าวว่า เรื่องนี้เป็นนโยบายของ พล.อ.ประยุทธ์ จันทร์โอชา นายกรัฐมนตรีอยู่แล้ว ที่ระบุในที่ประชุม ครม.ให้ทุกหน่วยงานช่วยเหลือประชาชน และกระทรวงต่างๆ ต้องประสานงานช่วยกัน ในเมื่อนายจุรินทร์และกระทรวงพาณิชย์ได้ร้องขอมา ตนจึงได้สั่งให้อธิบดีกรมราชทัณฑ์ สั่งทุกเรือนจําปรับเมนูอาหารในส่วนของผลไม้ให้มีมังคุดสัปดาห์ละ 3 ครั้งในช่วงนี้ ซึ่งถือเป็นโชคดีของผู้ต้องขังที่จะได้ลิ้มรส เพราะปกติจะไม่ค่อยมีมังคุดอยู่ในเมนูอาหาร แต่ทั้งนี้เราจะรับซื้อตามกําลังจัดซื้อได้เท่านั้น ไม่ได้รับซื้อทั้งหมด
รัฐบาลไทย-ข่าวทำเนียบรัฐบาล-ครม.เห็นชอบร่าง MOU ขยายความร่วมมือด้านไฟฟ้าไทย-ลาว มุ่งซื้อขายพลังงานสะอาดในภูมิภาค
วันอังคารที่ 1 มีนาคม 2565
ครม.เห็นชอบร่าง MOU ขยายความร่วมมือด้านไฟฟ้าไทย-ลาว มุ่งซื้อขายพลังงานสะอาดในภูมิภาค
ครม.เห็นชอบร่าง MOU ขยายความร่วมมือด้านไฟฟ้าไทย-ลาว มุ่งซื้อขายพลังงานสะอาดในภูมิภาค
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 1 มีนาคม 2565 ว่า ครม.เห็นชอบร่างบันทึกความเข้าใจความร่วมมือในการพัฒนาไฟฟ้าในสาธารณรัฐประชาธิปไตยประชาชนลาว ตามที่กระทรวงพลังงานเสนอ ซึ่งร่างบันทึกความเข้าใจฉบับนี้ มีวัตถุประสงค์เพื่อส่งเสริมความร่วมมือด้านพลังงานระหว่างไทยและ สปป. ลาว และให้ความสําคัญกับการซื้อขายพลังงานสะอาดในภูมิภาคซึ่งจะช่วยลดผลกระทบต่อสิ่งแวดล้อม รวมถึงเป็นการเสริมสร้างโอกาสทางการค้าและการลงทุนระหว่างสองประเทศในรูปแบบต่าง ๆ ซึ่งขอบเขตความร่วมมือในครั้งนี้ มุ่งขยายความร่วมมือด้านพลังงานไฟฟ้า โดยเพิ่มปริมาณกําลังการผลิตขึ้นอีก 1,500 เมกะวัตต์ จากปริมาณกําลังผลิตเดิม 9,000 เมกะวัตต์ รวมปริมาณกําลังผลิตเป็น 10,500 เมกะวัตต์ เพื่อขายพลังงานไฟฟ้าให้กับไทย โดยมีการไฟฟ้าฝ่ายผลิตแห่งประเทศไทยเป็นผู้รับผิดชอบการซื้อขายไฟฟ้า สําหรับขอบเขตความร่วมมือในด้านอื่น ๆ อาทิ 1) การจัดตั้งคณะทํางานเพื่อศึกษาร่วมกันในรายละเอียดเชิงเทคนิค 2) พัฒนาไฟฟ้าจากแหล่งเชื้อเพลิงความร้อน พัฒนาระบบโครงข่ายสายส่งไฟฟ้าและระบบขายปลีกไฟฟ้า ใน สปป.ลาว 3) จัดสรรทรัพยากรน้ํา รวมถึงความร่วมมืออื่น ๆ ในการลดการปล่อยคาร์บอน 4) พิจารณาการก่อสร้างระบบสายส่งไฟฟ้าข้ามพรมแดนของแต่ละประเทศ รวมถึงเชื่อมโยงกับระบบสายส่งเดิมกับประเทศที่สาม ทั้งนี้ การขยายกรอบดังกล่าวยังอยู่ภายใต้กรอบความมั่นคงทางพลังงาน ที่กําหนดให้การรับซื้อไฟฟ้าจากต่างประเทศประเทศใดประเทศหนึ่งได้ไม่เกินร้อยละ 13 ของกําลังการผลิตทั้งหมดในระบบ
นางสาวรัชดา กล่าวด้วยว่า ที่ผ่านมา ครม.ได้มีมติอนุมัติ/เห็นชอบการขยายกรอบปริมาณรับซื้อไฟฟ้าระหว่างไทยกับ สปป.ลาว ในลักษณะดังกล่าวมาแล้ว 4 ครั้ง โดยปัจจุบันประเทศไทยรับซื้อไฟฟ้าหรือลงนามในสัญญาซื้อขายไฟฟ้ากับ สปป.ลาว แล้ว จํานวน 5,935 เมกะวัตต์ ส่งผลให้กรอบปริมาณรับซื้อไฟฟ้าภายใต้บันทึกความเข้าใจ ฉบับวันที่ 6 กันยายน 2559 มีปริมาณรับซื้อไฟฟ้าคงเหลือ 3,065 เมกกะวัตต์ การขยาย
รัฐบาลไทย-ข่าวทำเนียบรัฐบาล-นายกฯ เตรียมลงพื้นที่ตรวจราชการ จ.ชลบุรี เดินหน้าขับเคลื่อน "พัฒนาการเกษตรไทย" สู่การเกษตรแบบ Smart Farming 9 พ.ค. นี้
วันอาทิตย์ที่ 8 พฤษภาคม 2565
นายกฯ เตรียมลงพื้นที่ตรวจราชการ จ.ชลบุรี เดินหน้าขับเคลื่อน "พัฒนาการเกษตรไทย" สู่การเกษตรแบบ Smart Farming 9 พ.ค. นี้
.....
พลเอก ประยุทธ์ จันทร์โอชา นายกรัฐมนตรี เตรียมลงพื้นที่ตรวจราชการ จ.ชลบุรี ในวันจันทร์ที่ 9 พ.ค. 65 เพื่อประชุมหารือแนวทาง "การพัฒนาการเกษตรของไทย" ไปสู่การเกษตรแบบ Smart Farming
.
พร้อมเยี่ยมชมการดําเนินงานของคูโบต้าฟาร์ม ซึ่งเป็นฟาร์ม ที่ช่วยสร้างประสบการณ์เกษตรสมัยใหม่ในภูมิภาคอาเซียน มีเทคโนโลยีและนวัตกรรมเกษตรครบวงจรแบบเป็นรูปธรรม เป็นพื้นที่การเรียนรู้ทางการเกษตรยุคใหม่ที่น่าสนใจบนพื้นที่ 220 ไร่ ออกแบบภายใต้แนวคิด “End to End Solutions” คือ การทําเกษตรแบบครบวงจรจากต้นน้ําถึงปลายน้ํา
.
ทั้งนี้ การเกษตรแบบ Smart Farming จะช่วยเพิ่มผลผลิตและแก้ไขปัญหาความยากจนของเกษตรกรไทยได้ และยังตอบโจทย์ “การพัฒนาที่ยั่งยืน” ด้วย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-บสย. กดปุ่มมาตรการใหม่ ช่วย 2 เด้ง ชุบชีวิต SMEs แก้หนี้ยั่งยืนประคอบธุรกิจ SMEs ต่ออายุค้ำ 10 ปี “ต่อพร้อมเติม” ค้ำเพิ่ม...เติมสภาพคล่อง วงเงิน 6,000 ล้านบาท
วันศุกร์ที่ 19 สิงหาคม 2565
บสย. กดปุ่มมาตรการใหม่ ช่วย 2 เด้ง ชุบชีวิต SMEs  แก้หนี้ยั่งยืนประคอบธุรกิจ SMEs ต่ออายุค้ํา 10 ปี “ต่อพร้อมเติม” ค้ําเพิ่ม...เติมสภาพคล่อง วงเงิน 6,000 ล้านบาท
บสย. ได้ออกมาตรการต่ออายุค้ําประกันสินเชื่อ Renew รอบ 2 เพื่อช่วยเพิ่มสภาพคล่องให้กับผู้ประกอบการเดิม สําหรับหนังสือค้ําประกันสินเชื่อที่ครบอายุการค้ําประกันตั้งแต่ปี 2565-2567 แต่อาจติดขัดและยังชําระหนี้ไม่หมด โดยช่วยผู้ประกอบการถึง 2 ต่อ
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า เพื่อให้การช่วยเหลือผู้ประกอบการเดิมของ บสย. ให้มีความต่อเนื่องและเป็นไปตามนโยบายรัฐบาล แก้หนี้ยั่งยืน ประคองกิจการผู้ประกอบการและพร้อมไปต่อ โดยผู้ประกอบการยังได้รับการสนับสนุนทางการเงิน และการค้ําประกันสินเชื่อต่อเนื่อง ล่าสุด บสย. ได้ออกมาตรการต่ออายุค้ําประกันสินเชื่อ Renew รอบ 2 เพื่อช่วยเพิ่มสภาพคล่องให้กับผู้ประกอบการเดิม สําหรับหนังสือค้ําประกันสินเชื่อที่ครบอายุการค้ําประกันตั้งแต่ปี 2565-2567 แต่อาจติดขัดและยังชําระหนี้ไม่หมด โดยช่วยผู้ประกอบการถึง 2 ต่อ ดังนี้
ต่อที่ 1 “บสย. พร้อมช่วย” ต่ออายุค้ําประกันสินเชื่อสูงสุดถึง 10 ปี สําหรับหนังสือค้ําประกันที่ครบอายุการค้ําประกันตั้งแต่ปี 2565-2567 เปิดรับคําขอตั้งแต่วันที่ 22 ส.ค. 2565 เป็นต้นไป
ทั้งนี้ผู้ที่มีหนังสือค้ําประกันที่ครบกําหนดตั้งแต่ 1 ม.ค. 2565 สามารถยื่นคําขอย้อนหลังได้ถึงวันที่ 30 ก.ย. 2565
ต่อที่ 2 ในระยะถัดไป “ต่อพร้อมเติม” ค้ําเพิ่ม เติมสภาพคล่อง โดย บสย. ช่วย “ค้ําประกัน” สินเชื่อเพิ่มเติม วงเงินรวมสูงสุดไม่เกิน 40 ล้านบาทต่อรายต่อสถาบันการเงิน เพื่อเติมสภาพคล่องให้ผู้ประกอบการ SMEs ทั้งนี้เป็นไปตามเงื่อนไขที่ บสย. กําหนด
ตลอดระยะเวลา 30 ปี บสย. เป็นเครื่องมือของรัฐขับเคลื่อนเศรษฐกิจ ใช้กลไกค้ําประกันสินเชื่อ ช่วยผู้ประกอบการ SMEs กลุ่มรายย่อย ฐานราก Start up ที่ต้องการเงินทุนแต่ขาดหลักประกัน สามารถเข้าถึงแหล่งทุนได้ อีกทั้งยังช่วยผู้ประกอบการ SMEs ที่ได้รับผลกระทบจากวิกฤตเศรษฐกิจโดยออกมาตรการยืดระยะเวลาค้ําประกันสินเชื่อ จาก 5 ปี เป็น 10 ปี
ทั้งนี้ ก่อนการประกาศมาตรการ บสย. “พร้อมช่วย” ต่ออายุค้ําประกันสินเชื่อ และ“ต่อพร้อมเติม” ค้ําเพิ่ม เติมสภาพคล่อง บสย. พบว่า มีผู้ประกอบการจํานวนมากที่ บสย. ค้ําประกันสินเชื่อ ที่ใกล้ครบกําหนดระยะเวลาการค้ําประกัน ต้องการให้ บสย. ช่วยค้ําประกันสินเชื่อต่อไป เพื่อช่วยประคองกิจการ เนื่องจากได้รับผลกระทบในการดําเนินธุรกิจ ตั้งแต่เกิดสถานการณ์การแพร่ระบาดของโควิด-19 ที่ส่งผลกระทบต่อการดําเนินธุรกิจ
บสย. มั่นใจว่ามาตรการต่ออายุค้ําประกันสินเชื่อ จะสร้างความมั่นใจให้กับผู้ประกอบการ SMEs ที่กําลังจะครบกําหนดระยะเวลาการค้ําประกันในปี 2565 -2567 คิดเป็นวงเงินค้ําประกันกว่า10,000 ล้านบาท ก้าวข้ามผ่านวิกฤต ช่วยพยุงธุรกิจให้กลับมาฟื้นตัวได้อีกครั้ง เป็นไปตามเป้าหมายและนโยบายของรัฐบาลที่ต้องการเร่งช่วยผู้ประกอบการ SMEs แก้หนี้ยั่งยืน
รัฐบาลไทย-ข่าวทำเนียบรัฐบาล-(ภาพข่าว) ปลัด สธ. มอบเกียรติบัตรผู้ได้รับการเสนอชื่อเป็นข้าราชการพลเรือนดีเด่น ของ สป.สธ.(ส่วนกลาง)
วันพุธที่ 27 เมษายน 2565
(ภาพข่าว) ปลัด สธ. มอบเกียรติบัตรผู้ได้รับการเสนอชื่อเป็นข้าราชการพลเรือนดีเด่น ของ สป.สธ.(ส่วนกลาง)
นพ.เกียรติภูมิ วงศ์รจิต ปลัดกระทรวงสาธารณสุข มอบเกียรติบัตรและกล่าวแสดงความยินดีแก่ผู้ได้รับการเสนอชื่อเป็นข้าราชการพลเรือนดีเด่นของสํานักงานปลัดกระทรวงสาธารณสุข (ส่วนกลาง) ประจําปี พ.ศ. 2564 จํานวน 19 ราย เพื่อยกย่องเชิดชูเกียรติ และประกาศเกียรติคุ
วันนี้ 27 เมษายน 2565 นพ.เกียรติภูมิ วงศ์รจิต ปลัดกระทรวงสาธารณสุข มอบเกียรติบัตรและกล่าวแสดงความยินดีแก่ผู้ได้รับการเสนอชื่อเป็นข้าราชการพลเรือนดีเด่นของสํานักงานปลัดกระทรวงสาธารณสุข (ส่วนกลาง) ประจําปี พ.ศ. 2564 จํานวน 19 ราย เพื่อยกย่องเชิดชูเกียรติ และประกาศเกียรติคุณให้กับผู้ที่มีความรู้ ความสามารถ มีผลงานเป็นที่ประจักษ์ มีจริยธรรม จิตสาธารณะ และมีพฤติกรรมที่แสดงให้เห็นถึงการครองตน ครองคน และครองงาน เป็นแบบอย่างที่ดีให้กับบุคลากร ที่ ห้องประชุมชัยนาทนเรนทร สํานักงานปลัดกระทรวงสาธารณสุข
รัฐบาลไทย-ข่าวทำเนียบรัฐบาล-กยศ. ร่วมจัดมหกรรมไกล่เกลี่ยที่ นครศรีธรรมราช วันศุกร์ที่ 1 เมษายนนี้ ผู้ร่วมงานจะไม่ถูกดำเนินคดี
วันอังคารที่ 29 มีนาคม 2565
กยศ. ร่วมจัดมหกรรมไกล่เกลี่ยที่ นครศรีธรรมราช วันศุกร์ที่ 1 เมษายนนี้ ผู้ร่วมงานจะไม่ถูกดําเนินคดี
กยศ. ร่วมกับกรมคุ้มครองสิทธิและเสรีภาพและกรมบังคับคดี จัดมหกรรมไกล่เกลี่ยหนี้ที่ จ.นครศรีธรรมราช เชิญชวนผู้กู้ยืมไกล่เกลี่ยก่อนฟ้องและหลังฟ้อง เข้าร่วมงานในวันศุกร์ที่ 1 เม.ย.2565 ณ โรงแรม เดอะทวิน โลตัส จ.นครศรีธรรมราช
กองทุนเงินให้กู้ยืมเพื่อการศึกษา (กยศ.) ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้ที่จังหวัดนครศรีธรรมราช ขอเชิญชวนผู้กู้ยืมไกล่เกลี่ยก่อนฟ้องและหลังฟ้อง เข้าร่วมงานในวันศุกร์ที่ 1 เมษายน 2565 ณ โรงแรม เดอะทวิน โลตัส จังหวัดนครศรีธรรมราช ซึ่งผู้กู้ยืมที่เข้าร่วมงานจะไม่ถูกดําเนินคดี
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ขอเชิญชวนผู้กู้ยืมเข้าร่วมงานมหกรรมไกล่เกลี่ยหนี้สินครัวเรือน ครั้งที่ 3 จังหวัดนครศรีธรรมราช ในวันศุกร์ที่ 1 เมษายน 2565 ณ โรงแรม เดอะทวิน โลตัส จังหวัดนครศรีธรรมราช โดยกองทุนได้ร่วมกับกรมคุ้มครองสิทธิและเสรีภาพ และกรมบังคับคดี กระทรวงยุติธรรม ในการจัดงานไกล่เกลี่ยหนี้เพื่อเป็นการช่วยเหลือและบรรเทาความเดือดร้อนของผู้กู้ยืมเงินที่ได้รับผลกระทบทางเศรษฐกิจจากสถานการณ์การแพร่ระบาดของโรคติดเชื้อไวรัสโคโรนา 2019 ทําให้ผู้กู้ยืมเงินบางส่วนขาดรายได้และผิดนัดชําระหนี้ จนนําไปสู่การฟ้องร้องดําเนินคดีหรือถูกบังคับคดีตามกฎหมาย กลุ่มเป้าหมายของกองทุน ได้แก่ ผู้กู้ยืมกลุ่มที่ค้างชําระหนี้ที่ถูกบอกเลิกสัญญาและกําลังจะถูกฟ้อง และผู้กู้ยืมกลุ่มที่จะถูกบังคับคดี หากผู้กู้ยืมเข้ากระบวนการไกล่เกลี่ย กองทุนก็จะไม่จําเป็นต้องดําเนินคดี ซึ่งจะลดภาระค่าใช้จ่ายของกองทุน และนอกจากผู้กู้ยืมที่เข้าสู่กระบวนการไกล่เกลี่ยจะไม่ถูกดําเนินคดีแล้ว ผู้กู้ยืมจะได้รับส่วนลดเบี้ยปรับ รวมทั้งได้รับโอกาสในการขยายระยะเวลาผ่อนชําระได้ถึงอายุ 65 ปี เพื่อให้ผู้กู้ยืมสามารถกลับเข้ามาสู่ระบบการชําระหนี้ให้เป็นปกติ และเมื่อร่างพระราชบัญญัติกองทุนเงินให้กู้ยืมเพื่อการศึกษา (ฉบับที่...) พ.ศ. .... ที่อยู่ระหว่างการขอแก้ไขมีผลบังคับใช้ กองทุนจะมีอํานาจในการปลดภาระผู้ค้ําประกัน โดยกองทุนมีหลักการว่าจะยกเลิกการค้ําประกันของผู้ค้ําประกัน เมื่อผู้กู้ยืมได้ผ่อนชําระเงินต้นมาแล้วร้อยละ 25 ของเงินต้นที่ค้างชําระอีกด้วย
ทั้งนี้ ผู้กู้ยืมสามารถลงทะเบียนเข้าร่วมงานล่วงหน้าและดาวน์โหลดแอปพลิเคชัน กยศ. Connect เพื่อรับสิทธิขอไกล่เกลี่ยฯ ได้ที่ QRcode ด้านล่างหรือทางเว็บไซต์ www.studentloan.or.th หรือสอบถามเพิ่มเติมได้ที่ไลน์บัญชีทางการ กยศ. หรือโทรศัพท์หมายเลข 0 2016 4888” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-คณะอนุกรรมการด้านประเมินคุณภาพสถานีรถไฟชานเมือง (สายสีแดง) และสถานีกลางบางซื่อ ลงตรวจคุณภาพสถานีกลางบางซื่อ
วันอาทิตย์ที่ 16 มกราคม 2565
คณะอนุกรรมการด้านประเมินคุณภาพสถานีรถไฟชานเมือง (สายสีแดง) และสถานีกลางบางซื่อ  ลงตรวจคุณภาพสถานีกลางบางซื่อ
เพื่อประเมินความพร้อมการให้บริการ ตามเกณฑ์การประเมินความพร้อมด้านการบริการ
นายสรพงศ์ ไพฑูรย์พงษ์ รองปลัดกระทรวงคมนาคมหัวหน้ากลุ่มด้านภารกิจขนส่ง รักษาราชการแทนอธิบดีกรมการขนส่งทางราง กระทรวงคมนาคม ประธานคณะอนุกรรมการด้านประเมินคุณภาพสถานีรถไฟชานเมือง (สายสีแดง) และสถานีกลางบางซื่อ และรูปแบบการเดินรถไฟเข้าสู่สถานีกรุงเทพ (หัวลําโพง) พร้อมด้วย นาย พิเชฐ คุณาธรรมรักษ์ รองอธิบดีกรมการขนส่งทางราง อนุกรรมการและเลขานุการ นายอนันต์ โพธิ์นิ่มแดง ผู้ช่วยผู้ว่าการรถไฟแห่งประเทศไทย นายสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด ผศ.ดร. พิศิษฐ์ แสง-ชูโต เลขาธิการสภาวิศวกร ผู้แทนอนุกรรมการจากหน่วยงานภาครัฐ สถาบันการศึกษา รวมทั้งองค์กรวิชาชีพ ภาคีเครือข่ายภาคประชาชน และเจ้าหน้าที่กรมการขนส่งทางราง ลงสํารวจตรวจประเมินคุณภาพสถานีกลางบางซื่อ เพื่อประเมินความพร้อมการให้บริการ ตามเกณฑ์การประเมินความพร้อมด้านการบริการ (Checklist) 8 ด้าน ของ ขร. ซึ่งอ้างอิงตามมาตรฐานสากล ประกอบด้วย
1. ด้านโครงสร้างพื้นฐาน
2. ด้านการเชื่อมต่อ
3. ด้านการให้ข้อมูล
4. ด้านความปลอดภัยและการรักษาความปลอดภัย
5. ด้านความสะดวกสบาย
6. ด้านการออกแบบเพื่อคนทุกคน
7. ด้านการให้บริการ
8. ด้านสุนทรียภาพความงดงาม
โดยคณะอนุกรรมการ ได้สํารวจในภาพรวมสําหรับเตรียมการรองรับผู้โดยสาร ตั้งแต่ทางเข้า-ออก จุดจําหน่ายตั๋วโดยสาร ที่พักคอย สิ่งอํานวยความสะดวกต่างๆ เช่น ลิฟต์ บันไดเลื่อน ห้องสุขา เครื่องจําหน่ายตั๋วอัตโนมัติ เป็นต้น
โดยการประเมินดังกล่าวเป็นการบูรณาการความเชี่ยวชาญ ความรู้ และความร่วมมือจากทุกภาคส่วนในการยกระดับมาตรฐานการให้บริการขนส่งทางราง ให้สามารถรองรับการใช้บริการของประชาชนได้อย่างสะดวก ปลอดภัย และเท่าเทียมในระบบรถไฟชานเมือง รถไฟระหว่างเมือง ตลอดจนระบบการเดินทางเชื่อมต่อรอบสถานีรถไฟชานเมือง (สายสีแดง) รวมทั้งพิจารณาแนวทางการบริหารจัดการขบวนรถไฟเชิงพาณิชย์ ณ สถานีกลางบางซื่อ ในกรณีย้ายสถานีต้นทาง ปลายทางของขบวนรถไฟเชิงพาณิชย์สายเหนือและสายตะวันออกเฉียงเหนือจากสถานีกรุงเทพมายังสถานีกลางบางซื่อ
ทั้งนี้คณะอนุกรรมการ ได้มีความเห็นเพิ่มเติมบางประการ เช่น เสนอให้ปรับปรุงป้ายสัญลักษณ์ต่าง ๆ ภายในสถานีให้สื่อเข้าใจได้โดยง่าย เสนอให้มีการแจ้งข้อมูลรถไฟชานเมืองสายสีแดงขบวนถัดไปที่จะเข้าจอดบนจอ LED ภายในสถานี การเพิ่มข้อมูลชานชาลาและตําแหน่งที่จะขึ้นลงรถไฟบนตั๋วโดยสาร การเพิ่มทางลาด และปรับปรุงตะแกรงบริเวณทางระบายน้ําไม่ให้เป็นอุปสรรคต่อการสัญจรของวีลแชร์ ตลอดจนการกําหนดมาตรการเพิ่มความปลอดภัยสําหรับผู้ใช้วีลแชร์บนชั้นชานชาลา เป็นต้น
ซึ่ง ขร. จะได้ประมวลผล ตลอดจนข้อเสนอแนะแนวทางการในการดําเนินการต่อคณะอนุกรรมการด้านประเมินคุณภาพสถานีรถไฟชานเมือง (สายสีแดง) และสถานีกลางบางซื่อ และรูปแบบการเดินรถไฟเข้าสู่สถานีกรุงเทพ (หัวลําโพง) พิจารณา ก่อนรายงานกระทรวงคมนาคมต่อไป
รัฐบาลไทย-ข่าวทำเนียบรัฐบาล-กรมการขนส่งทางบก เชิญชวนผู้ขับรถจักรยานยนต์สาธารณะที่ขึ้นทะเบียนแล้ว เข้าร่วมโครงการ “วินเซฟ” ของรัฐบาล
วันศุกร์ที่ 10 มิถุนายน 2565
กรมการขนส่งทางบก เชิญชวนผู้ขับรถจักรยานยนต์สาธารณะที่ขึ้นทะเบียนแล้ว เข้าร่วมโครงการ “วินเซฟ” ของรัฐบาล
กรมการขนส่งทางบก เชิญชวนผู้ขับรถจักรยานยนต์สาธารณะที่ขึ้นทะเบียนแล้ว เข้าร่วมโครงการ “วินเซฟ” ของรัฐบาล รับสิทธิช่วยเหลือค่าน้ํามันกลุ่มเบนซิน ไม่เกิน 50 บาท/คน/วัน และไม่เกิน 250 บาท/คน/เดือน ตั้งแต่เดือนพฤษภาคม - กรกฎาคม 2565
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า ตามที่คณะรัฐมนตรีได้มีมติเห็นชอบโครงการบรรเทาผลกระทบราคาน้ํามันกลุ่มเบนซิน สําหรับกลุ่มผู้ขับรถจักรยานยนต์สาธารณะ หรือโครงการ “วินเซฟ” เพื่อบรรเทาผลกระทบราคาน้ํามันกลุ่มเบนซิน โดยการให้ส่วนลดค่าน้ํามันแก่ผู้ขับรถจักรยานยนต์สาธารณะที่มีใบอนุญาตขับรถจักรยานยนต์สาธารณะที่จดทะเบียนเป็นผู้ขับรถจักรยานยนต์สาธารณะกับกรมการขนส่งทางบก (ขบ.) พร้อมทั้งยกเว้นภาษีเงินได้บุคคลธรรมดา สําหรับผู้ขับรถจักรยานยนต์สาธารณะที่ได้รับเงินจากโครงการ “วินเซฟ” จํานวนผู้มีสิทธิทั้งสิ้น 106,655 คน โดยเงื่อนไขสําหรับผู้ที่ได้รับสิทธิวินเซฟ จะต้องเป็นผู้ขับรถจักรยานยนต์สาธารณะที่ขึ้นทะเบียนกับ ขบ. ภายในวันที่ 22 มีนาคม 2565 มีใบอนุญาตขับรถจักรยานยนต์สาธารณะที่ยังไม่สิ้นอายุ และจดทะเบียนเป็นรถจักรยานยนต์สาธารณะถูกต้องตามกฎหมาย ไม่เป็นผู้ถูกระงับสิทธิหรือฝ่าฝืนเงื่อนไขโครงการอื่น ๆ ของรัฐ โดยจะได้รับส่วนลดค่าน้ํามันกลุ่มเบนซินเงินช่วยเหลือในรูปแบบรัฐร่วมจ่ายร้อยละ 50 ไม่เกิน 50 บาท/คน/วัน และไม่เกิน 250 บาท/คน/เดือน เช่น เติมน้ํามันกลุ่มเบนซิน 50 บาท รัฐจ่าย 25 บาท ผู้ใช้สิทธิจ่าย 25 บาท ขบ. จึงขอเชิญชวนผู้ขับรถจักรยานยนต์สาธารณะที่ขึ้นทะเบียนกับ ขบ. ร่วมโครงการ “วินเซฟ” โดยสามารถรับสิทธิและใช้สิทธิผ่านแอปพลิเคชัน “เป๋าตัง” ได้ตั้งแต่บัดนี้เป็นต้นไป
อธิบดีกรมการขนส่งทางบก กล่าวเพิ่มเติมว่า สําหรับการรับสิทธิวินเซฟ ผู้ขับรถจักรยานยนต์สาธารณะต้องมีใบอนุญาตขับรถจักรยานยนต์สาธารณะที่ยังไม่สิ้นอายุ จึงขอให้ผู้ขับรถจักรยานยนต์สาธารณะตรวจสอบอายุใบอนุญาตขับรถจักรยานยนต์สาธารณะของท่าน ก่อนดําเนินการยืนยันสิทธิตามขั้นตอน ดังนี้
1) ติดตั้งแอปพลิเคชัน “เป๋าตัง” และผูก G-Wallet
2) เปิดแอปพลิเคชัน “เป๋าตัง” และกดเข้า G-Wallet
3) กดแบนเนอร์ “สิทธิวินเซฟ”
4) กดยอมรับข้อตกลงและเงื่อนไขเพื่อยืนยันการใช้สิทธิ
เมื่อได้รับสิทธิแล้ว สามารถใช้สิทธิวินเซฟผ่านแอปพลิเคชัน “เป๋าตัง” โดยต้องเติมเงินเข้า G-Wallet ก่อนกดใช้สิทธิ และสแกน QR Code ชําระค่าน้ํามันกลุ่มเบนซินผ่านระบบ G-Wallet ให้แก่สถานีบริการน้ํามันที่เข้าร่วมโครงการ ได้ตั้งแต่ตั้งแต่บัดนี้เป็นต้นไป ตั้งแต่เวลา 06.00 - 23.00 น. ทั้งนี้ การชําระค่าน้ํามันจะต้องทําชําระโดยการสแกน QR Code แบบพบหน้า (face-to-face) เท่านั้น และไม่มีซื้อขายผ่านช่องทางออนไลน์หรือผ่านคนกลาง และส่วนลดค่าน้ํามันดังกล่าวไม่สามารถสะสมสิทธิไปใช้ในเดือนถัดไปได้สอบถามรายละเอียดคุณสมบัติผู้ได้รับสิทธิและการให้ความช่วยเหลือเพิ่มเติมได้ที่ โทร. 06 3269 2876, 0 2794 4307 - 9 และสอบถามการใช้งานแอปพลิเคชัน “เป๋าตัง” ได้ที่ศูนย์ช่วยเหลือผู้ขับขี่รถจักรยานยนต์รับจ้าง โทร. 0 2111 1122 ตลอด 24 ชั่วโมง
รัฐบาลไทย-ข่าวทำเนียบรัฐบาล-รมต.อนุชา ชื่มชม HiCloud จับมือ Alibaba Cloud ชี้มีส่วนช่วยพัฒนาภาคธุรกิจไทย ส่งเสริมการเป็นสังคมยุคดิจิทัล
วันอังคารที่ 19 เมษายน 2565
รมต.อนุชา ชื่มชม HiCloud จับมือ Alibaba Cloud  ชี้มีส่วนช่วยพัฒนาภาคธุรกิจไทย ส่งเสริมการเป็นสังคมยุคดิจิทัล
รมต.อนุชา ชื่มชม HiCloud จับมือ Alibaba Cloud  ชี้มีส่วนช่วยพัฒนาภาคธุรกิจไทย ส่งเสริมการเป็นสังคมยุคดิจิทัล
วันนี้ (19 เมษายน 2565) เวลา 14.00 น. ณ โรงแรมคอนราด เรสซิเดนซ์ กรุงเทพ นายอนุชา นาคาศัย รัฐมนตรีประจําสํานักนายกรัฐมนตรี เป็นประธานเปิดงาน “Grand Opening HiCloud and Alibaba Cloud Signing of Partnership” ซึ่งจัดขึ้นโดย บริษัท ไฮคลาวด์ เทคโนโลยี (ไทยแลนด์) จํากัด และ บริษัท อาลีบาบา คลาวด์ (ประเทศไทย) เพื่อเป็นการส่งเสริมและพัฒนาศักยภาพให้กับธุรกิจในประเทศไทย รวมถึงแลกเปลี่ยนความรู้นวัตกรรมและเทคโนโลยีระดับโลกในอนาคต โดยมี นายกษิดิศ อาชวคุณ สมาชิกวุฒิสภา นายอาดิลัน อาลีอิสเฮาะ สมาชิกสภาผู้แทนราษฎร จังหวัดยะลา Mr.Sai Saenlieo ผู้บริหารบริษัท ไฮคลาวด์ เทคโนโลยี (ไทยแลนด์) จํากัด นายชาลี ลิ้ม ประธานมูลนิธิเพื่อสัมพันธ์ภาพไทยจีน ดร.สุพจน์ เธียรวุฒิ ผู้อํานวยการสํานักงานพัฒนารัฐบาลดิจิทัล (องค์การมหาชน) และภาคธุรกิจเข้าร่วม
รัฐมนตรีประจําสํานักนายกรัฐมนตรี กล่าวว่า เทคโนโลยีดิจิทัลเข้ามามีบทบาทในยุคปัจจุบันและช่วยปรับกระบวนการทํางานให้มีประสิทธิภาพมากยิ่งขึ้น รวมถึงการให้บริการประชาชน ส่งผลให้ทุกภาคส่วนมีความจําเป็นต้องปรับตัวเพื่อรองรับการเปลี่ยนแปลงดังกล่าว โดยเฉพาะอย่างยิ่งในช่วงสถานการณ์แพร่ระบาดเชื้อไวรัสโควิด-19 โดยมีเป้าหมายไปสู่การให้บริการประชาชนอย่างมีประสิทธิภาพ รวดเร็ว เข้าถึงง่าย และตรงกับความต้องการหรือความจําเป็นของประชาชนอย่างแท้จริง
รัฐมนตรีประจําสํานักนายกรัฐมนตรี กล่าวย้ําว่า รัฐบาลให้ความสําคัญกับระบบ Cloud เห็นได้จากโครงการ Government Data Center and Cloud Service (GDCC) หรือระบบคลาวด์กลางภาครัฐ ที่จัดตั้งขึ้นเพื่อเป็นโครงสร้างพื้นฐานด้านดิจิทัล รองรับหน่วยงานรัฐให้เข้าถึงทรัพยากรด้านคลาวด์ด้วยมาตรฐานสากล และรองรับการพัฒนาคลังข้อมูลดิจิทัลภาครัฐและใช้ประโยชน์ Big Data จากคลังข้อมูลดังกล่าว ดังนั้น การจัดงานในวันนี้ ถือเป็นนิมิตหมายที่ดีที่ภาคเอกชนได้ให้ความสําคัญกับการพัฒนาเทคโนโลยี โดยเฉพาะการพัฒนาระบบคลาวด์ ที่มีความจําเป็นอย่างมากต่อการรักษาและรวบรวมข้อมูลเพื่อนําไปใช้ประโยชน์ต่อการพัฒนาประเทศชาติในอนาคต